Na temelju članka56. Statuta Dječjeg vrtića „Baltazar“, Gračac (KLASA:601-01/13-04-40, URBROJ:2198/31-04-13-03 od 12. prosinca 2013.g.), a u svezi s odredbama Zakona o fiskalnoj odgovornosti („Narodne novine“ br. 139/10.) i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“ br. 78/11.) ravnateljica dječjeg Vrtića „Baltazar“, Gračac Katarina Jurić donosi:

**PROCEDURU O PROVOĐENJU MJERA ZA NAPLATU DOSPJELIH, NENAPLAĆENIH POTRAŽIVANJA**

Članak 1.

 Ovom Procedurom uređuju se mjere naplate dospjelih, a nenaplaćenih potraživanja u Dječjem vrtiću „ Baltazar“, Gračac (u daljnjem tekstu :Vrtić).

Članak 2.

 Mjere naplate dospjelih, a nenaplaćenih potraživanja iz članka 1. ove Procedure odnose se na sredstva od pruženih usluga boravka djece u Vrtiću.

Članak 3.

 Mjere naplate dospjelih, a nenaplaćenih potraživanja obuhvaćaju slijedeće:

- usmeni kontakt,

- pismena opomena,

- pokretanje ovršnog postupka radi naplate potraživanja.

Članak 4.

Mjere naplate dospjelih, a nenaplaćenih potraživanja provode se po slijedećoj proceduri za kupce čija djeca pohađaju Vrtić:

Nenaplaćeno potraživanje

Mjere

2 račun (koji se odnosi na zadnji mjesec uz uvjet da je račun sa kasnijim rokom dospijeća podmiren)

Usmeni kontakt s dužnikom o čemu je potrebno sastaviti zabilješku (datum, ime osobe, razlog neplaćanja).

3 računa

Pisana opomena na osobnu adresu roditelja o dospjelom dugu na dokaziv način (poštom uz povratnicu). U opomeni je potrebno navesti podatke o dužniku, iznos duga i pravni temelj po kojem ga se poziva na plaćanje (Ugovor, uplatnica).

4 ili više računa

Pokretanje ovršnog postupka radi naplate potraživanja.

Članak 5.

Mjere naplate dospjelih, a nenaplaćenih potraživanja provode se po slijedećoj proceduri za kupce čija su djeca ispisana iz Vrtića:

Mjere

- Obavijest o dugu-opomena

- Opomena

U opomeni se navodi da će Vrtić u slučaju nepodmirenja duga isti potraživati putem nadležnog suda.

- Obročna otplata duga

Zahtjev za obročnu otplatu duga podnosi dužnik. U zahtjevu je potrebno navesti dinamiku otplate duga. Zahtjev se podnosi ravnatelju koji ako zahtjev smatra opravdanim odobrava obročnu otplatu duga.

- Pokretanje ovršnog postupka

Izvještaj o nemogućnosti naplate potraživanja po poduzetim mjerama (opomene) ravnatelj dostavlja na uvid Upravnom vijeću koje donosi mišljenje o daljnjem postupanju.

Izvještaj o nemogućnosti naplate putem opomena ravnatelj podnosi Upravnom vijeću najmanje jednom godišnje sa stanjem na dan 31.12.

Sukladno mišljenju Upravnog vijeća ravnatelj pokreće ovršni postupak.

- Otpis potraživanja

Otpis potraživanja može se izvršiti na temelju slijedećih kriterija i uvjeta:

‐ kada se utvrdi da su potraživanja nenaplativa ( temeljem pravomoćnih odluka nadležnih tijela, nastajanjem zastare),

‐ kada se utvrdi da potraživanja nemaju valjanu pravnu osnovu,

‐ u slučaju izvanrednih socijalno ekonomskih okolnosti,

‐ kada se utvrdi da zbog iznosa duga daljnji postupak prisilne naplate obzirom na troškove nije isplativ.

Odluku o otpisu potraživanja donosi ravnatelj uz suglasnost Upravnog vijeća.

Članak 6.

 Ova Procedura objaviti će se na oglasnoj ploči Vrtića i stupiti će na snagu danom objave.

KLASA: 601-01/15-04-45

URBROJ:2198/31-04-15-01

U Gračacu, 31.12.2015. RAVNATELJ:

 Katarina Jurić